Hei, isch das es Gwirr gsii ufm Busterminal vo Guayaquil.  Mir hend direkt nach de Aakunft vo Galapagos es Taxi vom Flughafe zum Busbahnhof gnoo. Sofort het sich en hilfsbereite Ecuadorianer (natuerlich nid ganz um suscht) um ueses Busticket kümmeret. De Car isch mega guet gsi, so öppis hend mer nanie gseh in Südamerika. Nach nume 3Stund sind mir in Montañita aacho. Das isch es Surfer- und Hippi-Paradies. Während de vergangene 10Täg hets ufm Festland glaub nonstop gschiffet, es isch emel en riise Pflotsch gsi.